Project IGI végigjátszás

1. Trainyard

„Örülök, hogy ilyen gyorsan ideértél, Jones. Feladatunk fontosságára azt hiszem, nem kell felhívnom a figyelmed. A célszemély neve Josef, akit egy Priboi nevű alak tart fogva. A dolgod, hogy megtaláld, és behozd meghallgatásra. Valószínűsíthető, hogy információval bír az ellopott robbanófejről. Priboi egy katonai repülőtéren tartja fogva, viszont evakuálását nem tudjuk végrehajtani az erős légvédelem miatt. Röviden összefoglalva a küldetésed három részből áll: 1. Szerezz megfelelő járművet a megközelítéshez. 2. Semlegesítsd a légvédelmet. 3. Keresd, illetve találd meg Josefet, s épségben vezesd elő. Egyébként Priboit mobiltelefonja buktatta le. Házkutatást tartottunk otthonában, és megtaláltuk a telefonszámát. Nos, ahol a telefonja, ott kell lennie neki is, azt pedig be tudtuk mérni… Sok sikert!”

Feladat: Jármű eltulajdonítása

Alapfelszerelés: Kés, Glock 17, H&K MP5 sd3

Javasolt végrehajtás: Jones, szerintünk az lesz a legbiztonságosabb, ha követed az utasításainkat. Ha észrevesznek, és meghallod a szirénákat, akkor az őrség riasztódik, s nem túl sok eséllyel folytathatod munkádat. Nagyon óvatosnak kell lenned, nehogy felfedezzék jelenléted, de nem akarjuk megszabni, hogy kivel végezz, ha a helyzet netán úgy kívánja. 

Mássz fel a közeli épület tetejére, és annak túloldalán ereszkedj be az objektumba. Ha lent vagy, haladj tovább az irányítószobába, s kapcsold ki a biztonsági kamerarendszert. Innentől kezdve szűk két perc áll rendelkezésedre. Rohanj ki az ajtón, és kapaszkodj fel a szomszédos víztározóra, ahol végezz az orvlövésszel. Vedd fel a Dragunovot, likvidáld a szemközti torony őrségét és a földszinti kabinban lévő katonát (1. kép). Tisztítsd meg az utat magadnak: pusztíts el annyi kamerát, amennyit csak tudsz. Használd a műholdas képet ezeknek a lokalizációjához. Ha megvagy, akkor a kábel segítségével csússz át szembe, majd hamarjában juss le onnan. Ekkora a kamerák már valószínűleg újra működésbe lépnek, ezért figyelj oda, hogy hova lépsz. Ne feledd, ha a valamelyik észrevesz, még van három másodperced, hogy fedezékbe bújj - akkor nem történhet semmi. Ha leértél, a konténerek között közelítsd meg a kerítést (ahol nincs szögesdrót), és ugorj át felette. Vigyázz az őörökre és a még mindig aktív figyelőrendszerre. Az innen nem túlságosan messze található kapcsolóval nyisd ki a kaput, s pattanj be a gépjárműbe (2. kép).

2. SAM Base

„Ok, az autó a mienk. A következő lépés, hogy kikapcsold a légvédelmet. Sajnos az idő szűkössége - és a magas kockázati tényezők miatt - nem tehetjük meg, hogy az eltulajdonított gépjárművel hozzuk ki delikvensünket, ezért van szükség erre a feladatra. Időközben megtudtuk, hogy ő az utolsó mentsvárunk, az egyetlen, aki mindent tud a bombáról: ismeri a helyet, ahova, és a mikéntjét, hogy hogyan vitték el, de még az átkozott gyártási számát is. Nincs túl sok időnk, meg kell találnunk! De most inkább koncentrálj a rakétaindítókra (3. kép). Robbantsd fel őket!”

Feladat: A három légvédelmi rakétaindító megsemmisítése

Alapfelszerelés: Kés, Glock 17, H&K MP5 sd3

Javasolt végrehajtás: Erősen védett területre érkezel, nem árt, ha azonnal fedezékbe vonulsz. Hatolj be a felderítés által szerzett képanyagon felismerhető épületbe (4. kép), ahol találsz három C4-est. Ezeket kell a céltárgyak hátuljára felhelyezned. Az épület egyébként raktárhelyiség, ahol feltehetően egyéb lőszerre is lelhetsz. Ha megvan az árú, akkor irány mindhárom SAM! Az őrség várhatóan sűrű lesz, biztosan nem úszod meg a dolgot konfliktus nélkül, de természetesen bármilyen megoldáshoz folyamodhatsz a siker érdekében. Vigyázz az őrtornyokra - a területen hármat találhatsz belőlük - és a homokzsákok mögötti fegyveresekre. Ha megszorulnál, és munícióra lenne szükséged, az északi barakkban találhatsz egy M-16-ost gépfegyvert, és hozzá pár aknalövedékeket. A bevetés nem lesz sétagalopp, de ha végeztél, és felhelyezted a robbanótölteteket (az akcióbillentyűt kell lenyomva tartani, miközben odaállsz a SAM hátuljához) felszedünk a közeli leszállópályán, helikopterünkkel pedig egyenesen a repülőtérre szállítunk téged.

3. Military Airbase

„Most, hogy a légvédelmet letudhatjuk, jöhet a munka legjava. Ragadd nyakon Josefet, és hozd ki onnan! Az erősítésed már úton van Jones, három óra múlva már ott is vannak. Addig is, úgy hiszem, nincs szükséged más segítségére. Légifolyosót Létrehoztunk létre egy légifolyosót a kimenekítésetek érdekébenre, a feladatod tehát a következők: 1. Közelítsd meg a támaszpontot. 2. Szabadítsd ki a célszemélyt - felderítőink készítettek egy felvételt arról az épületről (5. kép), amelynek alagsorában fogva tartják Josefet. Rengeteg kamera és őr figyeli a környék minden mozzanatát, ezért nem lesz könnyű bejutnod oda. Sejtheted, hogyha az lenne, nem Téged bíztunk volna meg vele. A részleteket rád bízzuk, de lehetőleg csendes végrehajtást szeretnénk.”

Feladat: Josef megszöktetése

Alapfelszerelés: Kés, Glock 17, H&K MP5 sd3

Javasolt végrehajtás: A közeli radargömböt egyetlen katona őrzi, nem okozhat gondot feljutnod a hegytetőre. Onnan már beláthatod a bázist, illetve az irányítótornyot. Priboi és Josef a bázison van, tehát afelé vedd az irányt. Mindenek előtt alaposan derítsd fel a terepet, ehhez a műholdképet természetesen biztosítjuk. Ha megvagy, akkor óvatosan kússz le a hegyoldalon a kerítés tövéig, s hatolj be a főbejáraton. Az őrség közepesen erős, de vigyázz, nehogy a bunkerekből észrevegyenek. Nyisd ki a kaput az őrbódéban lévő kapcsolóval, ezután lassan haladj beljebb a komplexumba. Jobbra egy épület áll, lapos kúszásban közelítsd meg az ajtaját, majd surranj ki annak hátsó kijáratán. A területen két őrtorony áll, amire melyekre figyelned kell. Az egyiket a kijárattól balra, a másikat pedig az orrod előtt láthatod. Ne engedd a fent strázsáló őrszemeknek, hogy riadóztassanak - ajánlatos a hangtompítós MP5-ös használata. Ezután a létrán mássz fel a betonmagaslatba, végül a tetőtérben lévővel vissza, a földszintre. Vigyázz a kamerára! Innen már egyenes út vezet a célobjektumhoz, ahova a tetőn juthatsz be (6. kép). Josefet a pincében tartják fogva. 

Josef és Priboi nincs itt! Nagy baj van, a célszemélyt már elszállították innen, meg kell tudnunk, hogy hova! Jones, fuss ki a bázisról ugyanazon az útvonalon, amelyikein bejöttél. Sajnos az evakuálásodat már nem tudjuk megoldani, ugyanis hirtelen rengeteg helikopter érkezett a területre, ezért neked kell szállítójárműről gondoskodnod. De mielőtt elhagyod a repteret, meg kell tudnunk, hogy merre keressük Josefet. Neked kell valamiféle információt szerezned hollétéről. A közeli irányítóban találhatsz némi feljegyzést a légi forgalomról, ennek a megkaparintása lesz a másodlagos feladatod. Az őrség ott is igen erős, ráadásul a toronyban lévő katona könnyen riaszthatja őket. Légy nagyon óvatos! Ha a fenti számítógépből megszerezted az anyagot, hamarjában hagyd el a területet. A hangárokban találsz egy telitankolt sugárhajtású vadászgépet, amivel amellyel elmenekülhetsz. Sok sikert!

4. GOD

„Megvan! Egy börtönbe szállították, ahol hét lakat alatt őrzik (7. kép). Szerencsére időközben megérkezett az erősítésed időközben megérkezett, Harrison százados vezeti a rohamosztagot. A Te feladatod az lesz, hogy a magasból fedezéket nyújts számukra. Profi mesterlövészre számítanak, akiért nem kellett messzire nyúlnunk, és itt jössz Te képbe. Mivel tudjuk, hogy mennyire kedveled a hasonló szerepeket, ezért a hívóneved Isten,. Harrisoné pedig Mózes. A börtön feletti romokhoz eljuttatunk - ahonnan mondanom sem kell, remek a kilátás -, fegyvert pedig biztosítunk a küldetés idejéig. Remélhetőleg harminc lőszer elegendő lesz. ”

Feladat: Fedezetet nyújtani Harrison századosnak a szöktetéshez

Alapfelszerelés: Kés, H&K MP5 sd3, Dragunov, kézigránát

Javasolt végrehajtás: Tisztítsd meg a romokat, landolás után a nyílt terepen mindössze 5-6 őrre számíthatsz. (8. kép) Az épületben lévőkről sajnos nincs információnk, ezért ajánlatos azt is átnézni. Ha biztosítottad a körletet, akkor helyezkedj el olyan helyen, ahonnan könnyen belátod az egész börtönkomplexumot (9. kép). Harrisonék helikopteren érkeznek, neki és az embereinek mindkét irányból biztosítanod kell útjukat - a bázis a jobb és bal oldalára is figyelj oda. Ne engedd, hogy Josefnek vagy a századosnak baja essen, a küldetés sikere rajtad múlik!

5. Radar Base

„Josef végre megvan, de nagyon elbántak vele. Főleg Jach Priboi bácsikája volt az, aki nem kímélte. Nem tudjuk, miért, de Priboi fél valamitől. Nos, amit eddig tudunk, az a következő: Priboi üzletember, már meg is szervezte a bomba eladását, viszont jelenleg még nem sikerült túladnia rajta - amikor Josefet elkapták, akkor még a birtokában volt. Ebből kifolyólag még mindig nála kell, hogy legyen. Igen, ez jó hír, de korántsem örülhetünk még. Jach-nek több mint 50 raktárépülete van a környéken, ezek közül bármelyikben tarthatja, s csakis ő árulhatja el nekünk, hogy melyikben. Ezért azt találtuk ki, hogy rácsatlakozunk a közeli katonai kommunikációs hálózatra, hogy lehallgassuk beszélgetéseit. Josef megadta nekünk az ehhez szükséges kódokat, úgyhogy már nincs is más dolgunk, csak be kell jutnunk valahogy a képen látható (10. kép) épületbe, s feltölteni aegy speciális kifejezetten erre a célra előkészített vírust. Az épület ajtaja zárva lesz, ezért elsőként kulcsot kell szerezned hozzá. A kártyakulcs a szomszédos irodaházban található, amely feltehetően erős védelem alatt áll. Vigyázz, hogy hova lépsz, Jones!”

Feladat: Eljutni a radarhoz, és telepíteni a vírust

Alapfelszerelés: Kés, Glock 17, M-16A2

Javasolt végrehajtás: A szokásos alapos terepszemle után irány a főbejárat! Ez a terület hHárom, kerítéssel és kapukkal elkülönített részre osztható ez a terület. Az elsőn nem lesz nehéz túljutnod, de azért csak óvatosan azokkal a kamerákkal. Ajánlatos az őrbódéban - a kapunyitó használata után - a számítógép segítségével kikapcsolni a biztonsági rendszert. Igaz, hogy csak két percre, de legalább nyugtod lesz. Ha átjutottál a kapun, fuss egyenesen tovább, és intézd el az őrséget. A bal oldali épület a Tied. Feltehetően erős őrséggel kell számolnod, ezért a lassú előrehaladást javasoljuk. Az irodából kiérve menj át a szemköztibe, ott megtalálod a kulcsot (ha netán eltévednél, akkor vess egy rövid pillantást a műholdképre, azon is jelöltük a helyét). Ezután jöhet a radar, majd a mi kis vírusunk! Rohanj vissza a középső kapuig, amelyeit a jobb oldalon találhatsz, és nyisd ki. Onnan már könnyedén kijuthatsz a szögesdrótok mögé, ahol az a bizonyos hatalmas, gömbszerű épület áll. Lépj be, s a felső szinten telepítsd a csomagot. A közeli leszállópályán várni fog rád egy madárka, de előtte meg kell tisztítanod annak környékét. Fontos, hogy ne maradjon semmilyen veszélyforrás! 

6. Get Priboi

“Úgy hisszük, Priboi jelenleg ezen a helyen tartózkodik (11. kép), és épp egy átkozott fegyvereladási üzletet bonyolít le. A vírus, amelyeit telepítettél, csodálatosan működött. Megtudtuk, hogy nagyon tart valamitől (vagy valakitől), s ezért minden üzletét golyóálló limuzinjából intézi, amelyi természetesen olyan közel áll a kapuhoz, ahogy csak tud (12. kép). Ezért egy dolgot valamit biztosra vehetünk: ha baj van, biztosan lelécel, és a harcot pedig hátrahagyja embereinek. Ezért csapdát állítunk neki. Harrison és emberei várni fognak rá. Amint elhagyja a raktárokat, a százados és csapata megállítja a limót, s elfogják Priboit. A feladatod tehát a következő: a meglepetés előnyét kihasználva juss be a bázisra. Szerezd meg a robbantótölteteket az 1-es számmal jelölt raktárépületből (13. kép) - amelyekkel ezekkel később nagy lármát csaphatsz a közeli üzemagyag-tárolóknál. Priboi valószínűleg úgy fog menekülni, mintha nyílból lőtték volna ki; egyenesen Harrison karjaiba. Reméljük, hogy ezúttal sikerrel járunk. Sok szerencsét!”

Alapfelszerelés: Kés, Glock 17, H&K MP5 sd3

Feladat: Csapdába csalni Jach Priboit.

Javasolt végrehajtás: Ez a küldetés nagyon összetett, nehéz és ráadásul hosszú lesz. Lehetőleg fogadd meg a tanácsainkat. A jobb oldalon található irodaházzal kezdj. Tisztítsd meg, ha pedig eközben a riasztó esetleg bekapcsolt volna a riasztó, gyorsan kapcsold ki azt. Vedd fel a vállról indítható rakétát, még kelleni fog. Gyalogolj át a hátsó ajtóig, és söpörj utat magadnak a konténerek között, egészen a kerítésig. Felvételeink szerint négy őrszemmel találkozhatsz a környéken, nem hiszem, hogy számodra bonyodalmat okoznának. Nem úgy, mint az a tank, amely elzárja utadat, s ezért pusztulnia kell: semmisítsd meg a rakétával. A raktárépület mellett hangos fegyverropogást hallhatsz, ezzel nincs semmi baj, vélhetően csak gyakorlatoznak odabent. Viszont egy őrrel és egy kamerával még azelőtt végezned kell, mielőtt belépsz. Az előbb említett környéken találhatsz még pár kézigránátot, amelyekre még szükséged lehet. Jobban teszed, ha a raktárba hátulról hatolsz be. Törd fel a zárat, kapcsold ki a kamerákat és likvidálj mindenkit, aki odabent van. Vedd fel a tölteteket, tankolj fel fegyverrel és lőszerrel bőségesen. Remélhetőleg megtalálod a Dragunovot is… 

Második lépésként ki kell kapcsolnod az elektromos kerítést. A generátort pontosan szemközt találod, de a nyílt terep nem feltétlen biztonságos számodra. Nézz körül, mielőtt átrohansz. Ha minden igaz, ekkorra a figyelőrendszerek még nem lépnek újra működésbe a figyelőrendszerek, de azért csak rombold szét nyugodtan azt, amit találsz. Menj le az épület alsó részére, s kapcsold le az áramot (14. kép). Ezt nagyon hamar felfedezik, ezért most gyorsan kell futnod! A közeli villanyoszlop nyújthatja számodra a menekülést jelentő útvonalat. Ha felmászol, a vezetéken keresztül egyenesen az üzemanyag-tárolókig juthatsz, de nagyon siess: csak pár másodperced lesz, amíg az őrség megérkezik az őrség, egy halálos helikopter társaságában (15. kép). 

Végül pedig már csak pár „apróság” van hátra. A földet érés után derítsd fel a hármas célterületet. A kerítést addigra már áramtalanítanod kellett, ezért jobbról simán bejuthatsz, de a két kamerára vigyázz, mert egymásra néznek - ha kilövöd az egyiket, a másik azonnal riaszt. Lopakodj be a nagyméretű tartályok mögé, helyezd fel a C4-eseket, és bújj fedezékbe (16. kép). A detonáció után mindennek a terv szerint kell alakulnia. Amíg Harrisonék nyakon csípik Priboit, te tégy gyors villámlátogatást raktárjában, és kutass át minden fiókot. 

7. Border Crossing

„Most már nemsokára otthon leszel, Jones. Hogy van az emberünk? Persze, hogy jól, és mindketten tudjuk, hogy beszélni fog…
 - Itt az orosz irányítás. Ön orosz légtérbe ért, azonnal forduljon 099-re, ismétlem 099-re! - szakított félbe minket a rádió.
Priboi láthatóan elsápadt a női hang hallatán, szemei kikerekedtek, majd azt mondta: - Ő az! 
De ki az az Ő? - fogalmazódott meg bennem a gondolat, de a kérdést már nem volt időm feltenni. Hatalmas robbanás rázta meg a helikoptert, a farokcsavar levált, és spirális köröket írva gépünk a havas tájba fúródott. Mostantól csak magamra számíthattam…”

Feladat: Megfelelő gépjárművet szerezni, és átjutni a határon

Alapfelszerelés: Kés

Javasolt végrehajtás: Priboit elfogták, ismét kicsúszott a markunkból. Még szerencse, hogy Te élsz, Jones! Valahogy el kell tűnnöd onnan. Megpróbállak kivezetni, amíg megtalálod a számítógépedet, de pontosan azt kell tenned, amit mondok. Jól van, először is szerezned kell valami fegyvert. Hátrahagytak egy őrszemet, akit hátulról könnyedén elintézhetsz. Vedd fel a Dragunovot, és lapulj fedezékbe a bal oldalon található kőkerítés mögé - nemsokára egy tank halad el melletted. Várd ki, amíg elcammog, és indulj meg utána (persze alaposan lemaradva) az aszfalton. Vigyázz, nehogy túlságosan letévedj róla, mert a környező terület aknásítva van. Használd a messzelátódat, és vizslasd körbe a romos várost. Az ablakokban orvlövészek várnak rád, szedd le őket, mielőtt ők tennék veled ugyanezt. Továbbra is maradj az úton, s óvatosan lopózkodj be a városba. Ne felejts el felmenni abba a két épületbe, amelyekben az előbb említett fegyveresek leselkedtek. Fontos, hogy felszedd Dragunovjaikat, így azzal a pár tölténnyel már lesz némi esélyed. Van ott még némi orvosi épület is, esetleg találhatsz ott valami hasznosat. A teherautó sajnos ez idő alatt továbbhajtott - utána kell menned. Fuss arra, amerre elhaladt, és a Dragunovval iktasd ki a jeep mellett strázsáló két katonát. 

Ekkora már észrevehetted, hogy egy lánctalpas harckocsi van a nyomodban, és helikoptert küldtek be föléd. Most nagyon gyorsnak kell lenned, ezért sebesen száguldj át a szemközti domb aljához, s keress fedezéket annak túloldalán (17. kép). Türelmesen várd meg, amíg megtisztul a levegő, biztosíthatlak, hogy egy-két perc, és továbbáll mindkét jármű továbbáll. Ha újra hallod a helikoptert, akkor óvatosan caflass végig a domb baloldalán, az első ellenőrző pontig. Itt hasznát veheted a Dragunovnak. Messzelátóval nézz körbe, s szedj le mindenkit, akit csak meglátsz. Néhány őr takarásban lesz arról a pontról, ezért csak finoman, azzal az előrenyomulással. A torony aljában felfedezhetsz egy riasztókapcsolót, amelyeit ha bekapcsolnak, jelez a mellette lévő APC-nek, az pedig azon nyomban ledarálhat téged. Ezt természetesen nem hagyhatod. Javaslom, hogy baloldalról közelíts, át a kerítésen, majd a földön kúszva, balról az épületet megkerülve intézz el mindenkit, aki csak közelít a kapcsolóhoz. Ha netán baj lenne, bent találhatsz egy rakétaindítót. 

Siess tovább, a második és egyben utolsó pontig, ahol 5-6 őr, egy Mi-24-es helikopter és 4 kamera lesz az ellenfeled. Ha az ellenséges légi -jármű felemelkedik, vagyis észrevesznek, akkor nagy bajban leszel. Viszont ha sikerül mindenkit egyenként elkapnod (remélhetőleg maradt még pár lőszer a mesterlövészpuskádban), akkor már csak a nem túl távoli kerítés megmászása (18. kép), és az elektromos kapu kinyitása van hátra. Pattanj fel a teherautóra!

8. Re-Supply

„Nehéz napot tudhatsz magad mögött, David, de a java még hátra van. Vissza kell szerezned a számítógépedet, és valahogy ki kell jutnod onnan. Tudom, hogy hideg van, de reméljük, sikerül még épségben viszontlátnunk Téged. Minden jót, katona!”

Feladat: visszaszerezni a felszerelésünket, és elmenekülni

Alapfelszerelés: Kés, Desert Eagle, Dragunov, kézigránát

Javasolt végrehajtás: Elsőként ki kell nyitni a bázis kapuit, de nagyon vigyázz, mert ha megszólal a vészjelző megszólal, mindent kezdhetsz elölről. A jéghideg teherautó platójáról lepattanva máris kereszttűz alá kerülhetsz, a baloldalon leselkedő őrszem jóvoltából. Csendesítsd el azt a tornyot! Jobbra, messze, a távolban is akad egy torony; azt is takarítsd ki. Ezután balról már simán bejuthatsz abba az épületbe, ahonnan kinyithatod a kapukat (19. kép). A kamerákra figyelj oda, háromból kettő ismét egymásra néz. Nagyon fontos, hogy csendben cselekedj! Ha megnyomtad a menekülést jelentő nagy piros gombot, próbálj meg óvatosan kisurranni, és ha gondolod, az első magaslesből vedd el a halott katona töltényeit. Még jól jöhetnek a Dragunovodba. Mássz fel a második toronyba is, itt találsz még egy tárat. Vedd lefelé az irányt a következő bázis felé (20. kép). 

A számítógépünk a jobb -felső sarokban lévő épület alagsorában van. Az építőállványról feljuthatsz a tetőre, ahol lődd be az üvegablakot, s ugorj le. Kint óvatosan szemlélj körbe, s ha eléggé bátor vagy, látogasd meg az orvosi épületet, balra-fent. Némi orvosságra lelhetsz ott. Ha végeztél, ugyanoda térj vissza, ahonnan leugrottál. Most akkor irány az alagsor! A célobjektum hátsó bejáratát javaslom, azon a helyen csupán egy-két őrrel kell számolnod. Törd fel a zárat, és mássz le a pincébe. Vedd fel a holmidat, a fegyvereket (a rakétát feltétlenül) és a jeladót (Homing Beacon), amelyeit ugyanott megtalálhatsz. Ezekre nemsokára szükséged is lesz. Ugyanazon az útvonalon távozz, ahol bejöttél, de amikor felérsz, egyenesen lopakodj tovább. 

A következő munka már viszonylag egyszerű lesz. Semlegesítened kell egy harckocsit, s fel kell szerelned a jeladót az északi hegyoldalon pihenő légelhárító rakétaindítóra. Ha ezzel megvagy, akkor gyorsan vágd magad fedezékbe, mert hamarjában elintézzük a kimenekítésedre érkező helikoptert feltartó járművet. Kezdheted kifújni magad, ugyanis már csak a radarrendszer kiiktatása van hátra. Mindössze két ember védi, nem lesz nehéz feladat bejutnod oda. A barakkban a gépfegyvereddel sorozd meg a rádiót, lépj át a „gömbbe”, és kapcsold le a radart. 30 másodpercen belül már kint is leszel.

9. Missile Trainyard

„Jones, gondolkodtam pár dolgon: vajon mit keres Priboi egy vonaton? Hova, és kihez viszik? Furcsa… Mármint ha olyan fontos személy, akkor miért nem levegőben szállítják, vagy esetleg katonai konvoj kíséretében? Pontosan, jól gondolod! A mi közös, ismeretlen „jó barátunk” valószínűleg nem is olyan nagyhatalmú, mint ahogyan azt elsőre gondoltuk. Azt hiszem, apróbb szervezettel állunk szembevan dolgunk. Szakadár katonák, lázadók, vagy valami ehhez hasonló gerillaszervezet. Nos, minden esetre Priboi az egyetlen lehetséges kapcsolatunk velük, és feltehetően azért van még életben, mert tudni akarják, hogy mekkora veszélyt jelentünk a számukra. Vissza kell szereznünk Priboit! Ez a vasútállomás lesz az utolsó esélyünk, minden bizodalmunk benned van, David. Ja igen, és még valami! Ha a riasztórendszer aktív, amikor a vonat a közelbe ér, akkor nem fog az állomásra begurulni…”

Alapfelszerelés: Kés, M-16A2, kézigránát, orvosság (50 egységnyi)

Feladat: Elrabolni a vonatot

Javasolt végrehajtás: Ezúttal sem szükséges csőstül rontanod az ellenségre. Az állomást erősen védik, de neked inkább körbe kellene menned (21. kép). Tartsd meg a szokásos terepszemlédet, majd jobbról - a hídon át - hatolj be a területre. A két toronyra figyelj oda, s várd meg, amíg a híd aljában járőröző fegyveres eltávolodik a bódéban lévő riasztótól. A kerítés mentén fuss tovább, egészen a második felüljáróig. A túloldalán lévő épület lesz az első célpontod: a számítógép segítségével iktasd ki itt a biztonsági kamerákat. Körülbelül akkortájt már be kell futnia a szerelvénynek, igyekezned kell. 

Ugyanarra menj vissza, amerre bejöttél, de az épületből kiérve ismételten tapadj fel a kerítésre. Szorosan, jobb oldalon kocogj előre, amíg a betontornyot és a kamerát meg nem látod. Semmisítsd meg a kamerát, és törd fel a kapu zárját. Már nem lehet messze a vonatunk, balra már előtűnhetnek a kocsik, és annak sűrű őrsége. Hátulról, óvatosan közelítve eljuthatsz a mozdonyig, de tartsd a szemed az átlátszó kabinablakokon és a bent őrködő zsoldosokon.

10. Defend Priboi

„Ügyes vagy Jones, mindig is tudtam, hogy te vagy a legmegfelelőbb ember erre a feladatra. Egy pillanat, azt hiszem, baj van… Két vadászgép nagy sebességgel közeledik felétek! Kapaszkodjatok!”

Alapfelszerelés: Kés, Glock 17, M-16A2

Feladat: megvédeni Priboit

Javasolt végrehajtás: Még szerencse, hogy ép bőrrel megúsztad. Úgy látom, emberünk is egy darabban van. Ne aggódjatok, pár percen belül küldünk értetek egy helikoptert. David, kövesd Jach-et, s ne engedd, hogy bármilyen baja legyen. Ha teheted, pár lépéssel mindig legyél előtte, és tedd biztonságossá számára az utat - először is a második fedett raktárhelyiségig. Amíg Priboi kifújja magát, kutasd át a szemközi két épületet, és szedd fel azt az öt aknát, amelyeit a jobb oldaliban tárolnak. Gondoskodj az irodaházról is, nem akarunk meglepetéseket. Nyisd ki a kaput, majd hamarjában vegyétek az irányt a település felé. 

Rövid időn belül rengeteg katona érkezik a faluba, ezért tartsd nyitva a szemed. Priboi-jal együtt barikádozzátok be magatokat a második házba, s a tetőtér ablakából fedezd a bejáratot. Figyelmedbe ajánlom azt az öt gránátot, amelyek M-16-osodban pihennek (22. kép). Ha tiszta a terep, rohanjatok tovább, egészen az út végén lévő üveges épületig. Miután Jach felrohant, aknásítsd el a bejáratot. A ház kétszintes, plusz a tető. Ne engedj fel senkit se, amíg meg nem érkezünk: egyszerűen tartsd tűz alatt a feljárót. Észleltünk egy tankot is, amelyet a padlásról könnyedén elintézhetsz, mielőtt még túl közel merészkedik hozzátok. Sietünk, ahogy csak bírunk, tartsatok ki! Még fél perc, és a szállítóeszköz megérkezik.

11. Eagle’s Nest I

„Remélem, nem volt túl korai a hajnal öt órai indulás, de igen hosszú nap áll előttünk. Jach Priboi mindent elmondott, amire szükségünk volt. Jól sejtettük, a vevő - akinek a bombát már leszállították - egy renegát katona, aki ráadásul hölgy. A neve Ekk. Ebbe a volt KGB-s, gyalogosan teljességgel megközelíthetetlen sáncerődbe vitette a robbanófejet, amely gyalogosan teljességgel megközelíthetetlen. Egyetlen bejáratához ez a felvonó vezet (23. kép), amelyet természetesen neked is igénybe kell venned. A feladat végrehajtásához Harrison emberei elhelyeztek számodra egy Dragunov mesterlövészpuskát, amelyet itt megtalálhatsz (24. kép). Valószínűleg sok hasznát fogod venni, de ne feledd: elsőként áram alá kell helyezned a felvonót…”

Alapfelszerelés: Kés, Glock 17, H&K MP5 sd3, kézigránát

Feladat: eljutni Ekk erődítményéhez

Javasolt végrehajtás: Leszállás után gondolkozz el azon, hogy miként is juthatnál hozzá legkényelmesebben fegyveredhez. Szerintünk a jobb oldali szerelőállvány felől lenne a leghasznosabb közelítened. Onnan szinte észrevétlenül feljuthatsz a tetőre, ahol a puskát elhelyeztük. Ezért lehetőleg kússz le a völgybe, utána pedig óvatosan fuss fel az épület sérült részéig. Vigyázz az őrjáratra, majd amennyire csak tudsz, csendesen juss fel a tetőre. Az épületbe ugyan nem látunk be, de roppant erős őrséget gyanítunk, ezért javasoljuk a gránátjaid bevetését. Ha megvan a Dragunov, a kábelen átcsúszhatsz a szemközti magasfeszültségű villanyoszlopra - persze csak miután leszedted az ottani őrszemet is. Innen a bázis tökéletesen beláthatóvá válik a bázis, ahol majd az áramellátót kell bekapcsolnod.

Mivel mindösszesen csupán tíz - illetve már csak kilenc - töltényed maradt a Dragunovhozba, ezért nagyon oda kell figyelned, hogy kire pazarloód el azokat. Ha megfigyeled a műholdképet, rájöhetsz, hogy számodra csak a komplexum bal oldali része érdekes, ezért koncentrálj arra a terültre. A bejáratnál lévő kamera legyen az első célpontod, és a tornyokban lévő őrség pedig a második. Ha kiürült a tár kiürült, akkor nincs más hátra: be kell menned. A kapu nyitva lesz, ezért miután bent vagy, indulj el a lőszerraktár felé. A földszinten kapcsold ki a kamerákat, utána pedig sietősen nyisd ki annak főbejáratát. Ott fogsz kilyukadni, ahol az energia-elosztó áll, de még időben (tudod, 2 perced lesz) gondoskodj a még mozdulatlan kamerákról és a gyenge őrségről. Az épületnek a jobb oldalán van a bejárata, menj be, kapcsold fel az áramot, utána pedig ugyanazon az útvonalon siess ki a bázisról, mint amelyiken bejöttél. Most már mehetsz is a felvonóhoz. 

Érdemes lehet a hegytetőn végigkocognod egészen a célterületig, és persze távcsöved segítségével felderíteni azt. Mindössze egyetlen lehetséges módon juthatsz be, mégpedig a főbejáraton. Maradj alacsonyan, közelítsd meg a kapu melletti őrbódét, és célzott lövéssekkel próbáld meg elintézni a benti tagot. Nyisd ki a kaput - de nehogy a riasztókapcsolóval! Tartsd a szemed a környező ablakokon, ugyanis a műholdkép szerint nagyon közel leszel a barakkokhoz. Ha már bent vagy, balról bejuthatsz az irodaházba, ahol ismételten semlegesítened kell a biztonsági rendszert. Ennyi kaland után már könnyedén eljuthatsz a felvonókocsiig, amelyet a terem jobbra eső részén található kapcsolóval indíthatsz be. 

12. Eagle’s Nest II

„Ez erőd már az 1300-as évek óta itt áll, Ekk pedig az elmúlt évben vette használatba. Eredetileg KGB tulajdonban volt, de 1990-ben, a peresztrojka után a hadsereg birtokába került. Ők viszont csak hagyták volna lepusztulni. Ekk lefizette a helyi parancsnokot, hogy szemet hunyjon az itt zajló események felett. A műholdfelvételek alapján megbizonyosodtunk arról, hogy új épületeket helyeztek el a vár területén. Ezeknek a felderítése lesz az elsődleges feladatod. Nos, akkor röviden ismertetem a továbbiakat: találd meg a bombát, és vezesd elénk Ekk-et. Ha ez utóbbi megbízatást valamilyen oknál fogva nem tudod végrehajtani, engedélyezzük a kiiktatását. Körülbelül 30 gyalogosra és egy harci helikopterre kell számítanod. David, már közel járunk. Légy nagyon óvatos, és sok szerencsét!”

Feladat: Visszaszerezni az ellopott bombát és elővezetni Ekk-et.

Alapfelszerelés: Kés, Glock 17, H&K MP5 sd3, Dragunov

Javasolt végrehajtás: Először is leszöegezném, hogy e küldetésed nem lesz sétagalopp. Nagyon óvatosnak kell lenned. Mindig megfontoltan haladj előre, és ha teheted, akkor használd ki a műholdkapcsolatot. Ami pedig a legfontosabb: soha ne rohanj fejjel a falnak, less be minden sarkon! Lépj ki a felvonóból, és indulj meg felfelé. Bizonyára akad valamiféle nemkívánatos társaságod, de egy biztos: eltévedni nem fogsz. Ha kint vagy, kapaszkodj fel a legközelebbi bástyára, fent pedig lépkedj végig a bástyafalon, egészen a következőig, ahol le kell másznod - így juthatsz át olyan helyekre, ahová a földszintrőlen képtelen lennél. Megfigyeltünk néhány őrt a falakon, de szerencsére ezért van a Dragunovod, ugyebár. Rohanj át a betonkerítésig, majd annak mentén végig a vár túlsó oldaláig. Itt ismét fel kell másznod a sarki bástya tetejére, és - ugyanúgy, mint az imént - a túloldalán pedig leereszkedned. Fontos! Mivel csak tíz töltény pihen Dragunovodban, pontosan célozz a fenti őrjáratokra, és lehetőleg ne keveredj közelharcba velük. Az is megoldás, ha észrevétlenül mögéjük lopakodsz, a döntést rád bízzuk. 

Hamarosan elérkezel a barakkokhoz, amelyeikre csupán két őr vigyáz. Mindenféle képpen be kell menned az első épületbe, ugyanis elhelyeztünk számodra egy meglepetést - 10db 7,62 mm-es lőszert kedvenc távcsöves puskádba. A bal oldalon található irodaházon vágtass keresztül - de ott ne hagyd a gyógyszert -, majd ismét jöhet a „fel a bástyára, túloldalon le a bástyáról” című hadművelet. Ezt ismételd meg még egyszer (közben természetesen intézkedj el a falakon járőrözőketről). Innen már szinte egyenes út vezet a fegyverraktárig, amelynek hátsó bejáratát vedd igénybe, és elegánsan távozz a főbejáratán. A fegyvert feltehetően a föld alatt tárolják, ezért utána kell menned. A közelben keresd meg a lejáratot, és intézkedj Ekk és a bomba felőöl. Ez persze korántsem lesz ilyen egyszerű, mint ahogyan mi azt itt elképzeltük, de reméljük, a kiképzésed nem volt hiábavaló a kiképzésed…

13. Nuclear Infiltartion

„Ekk kicsúszott a kezeink közül, ráadásul a robbanófejet is leszerelte a rakétáról. Láttam már hasonlót, valószínűleg táskába helyezve szállította tovább. A hatóereje kisebb, de attól még nukleáris. A jó hír viszont az, hogy már meg is találtuk őt! Ez a hely erőműként üzemelt a hidegháború alatt. Most épp kutatási terület, ahol rakétaelhárítással foglalkoznak - ez lesz a kapcsolat Ekk-kel! Már megbizonyosodtunk a felől, hogy alaposan elrejtőzött valahol az erőmű területétén, rengeteg zsoldosa és fegyverese őrzi a környéket. Nos, a Te feladatod pedig az, hogy bejuss a komplexumba, és biztosítsd a kommunikációs épület környékét (25. kép). Az előző megbízatásaidhoz képest ez gyerekjáték lesz. Miután végeztél, be kell lépnünk a helyi számítógépes hálózatba. Harrisonnal már úton vagyunk feléd, hamarosan személyesen találkozhatunk. Addig is, minden jót!”

Feladat: Biztosítani az erőmű területét

Alapfelszerelés: Kés, Glock 17, M-16A2, Dragunov

Javasolt végrehajtás: Röviden ismertetem a végrehajtáshoz szükséges információkat. Mivel e küldetés sikere leginkább a tapasztalatodon múlik, ezért sajnos nem tudunk túl sok érdekességgel szolgálni számodra. Elsőként - ha biztonságosan átjutottál a főkapun - azt ajánljuk, hogy jobbról kerüld meg a raktárhelyiséget. Nem fontos konfrontációba keveredned az őrséggel, de a lőszertárolóbahoz mindenképp kukkants be. A barakkok érdemtelenek számodra, ezért siess tovább, végig a fedett folyósón. A jobbra eső épület földszintjére elhelyeztünk egy kevéske orvosságot, azt is vedd magadhoz, majd még idő előtt szedd le a távoli toronyban pihenő mesterlövészt. Nem messze innen találni fogsz egy bunkert, amelyiki feltehetően a föld alá vezet. Vedd arra az utadat, majd verekedd át magad az ellenálláson. Ha fent vagy, használd a műholdvevődet, és likvidálj mindenkit, aki közted és a rádióállomás között van. Minél halkabban sikerül ezt véghezvinned, annál könnyebb dolgodg lesz - nem szükséges az erősítéssel is bajlódnod. Innen már közel a cél, és remélhetőleg rengeteg töltény maradt még Dragunovodban. Biztosítsd a terület, ne maradjanak potenciális veszélyforrások a környéken. Nemsokára megérkezünk.

14. Finding the Bomb

„Itt vagyok, Jones! Örülök, hogy végre találkozhatunk. Látom, sikerült Ekk csapatának nagy részét kiiktatnod, de sehol se találtuk őt. Kell lennie valahol egy földalatti bejáratnak, ahová a bombával együtt elrejtőzött. Most már hozzáférek a számítógépekhez, megnézem, mit tehetünk. Jones, addig az lesz a legjobb, ha megkeresed, hogyan juthatnánk le.”

Feladat: Megtalálni Ekk-et, és hatástalanítani a bombát

Alapfelszerelés: Kés, Glock 17, H&K MP5 sd3, Dragunov, gyógyszer (100)

Javasolt végrehajtás: A végső megbízatás. A legnehezebb mind közül. Sejtheted, David, hogy kemény dió lesz, de szerintünk ezt is „feltöröd”, hasonlóképen, mint a többit. Kezdjük azzal, hogy kevéske extra fegyverhez juttatunk. Irány a fegyvertár! Pakold fel magad, majd rohanj az emeleti lifthez, azzal pedig a felső szinten található irodába. Programozd át a számítógépet, és hívd le a teherliftet. Vigyázz, információink szerint egy harci jármű megjelenése várható, amint a csarnokba visszaérsz, ezért tedd készenlétbe a rakétaindítód. Ha sikerült átvészelned a tankot, jobb oldalon távozz a teremből. A folyosó kereszteződésnél ismét jobbra, majd a kamerákat (kettő van belőlük) intézd el, mielőtt bekapcsolják a védelmi rendszert - az automata gépágyúkat. Kapd fel a Jackhammert, majd továbbsietve keress egy konzolt, amelyen lekapcsolhatod egy időre a kamerákat. Nemsokára egy tágas terembe érkezel, ahol hatalmas generátor zümmög, és telis- teli van automata ágyúkkal. Most jól figyelj, mert nagyon gyorsnak kell lenned: át kell programoznod a gépágyúkat, hogy a katonákra célozzanak. Ezt a terem középső szintjén teheted meg, egy az ott található terminál segítségével. Ha megvagy, akkor sietve távozz a túloldalon lévő földszinti ajtón, amíg el nem jutsz a hűtőrendszerekig. Ekk eközben őrült módon kikapcsoltatta azt, ezért neked kell újra beindítanod - méghozzá olyan sebesen, ahogy csak tudod. Innen már nincs messze sem ő, sem pedig az atombomba. Végezz Ekk-kel (A Jackhammer szerintünk a legideálisabb erre), és fedezd a hátam, amíg hatástalanítom a fegyvert. Sok szerencsét, David!

Dobozba:

Mivel a Project IGI-t csak akkor leszel képes végigjátszani, ha a legapróbb részletekig betanulod a pályákat, ezért felhívjuk figyelmedet arra, hogy ez a leírás nem tér ki arra, hogy kivel, hol s miként végezz. Erre sajnos Neked kell ráérezned, leírásunkkal csupán azoknak próbálunk segíteni, akik végképp megrekedtek valahol, és nem tudják, hogy mit kell tenniük. Reméljük, hogy ezzel sikerül néhányatokatnak jobb kezet nyújtanunkkihúznunk a bajból.

Chris